מייקל מרקס

מייקל מרקס (באנגלית: Michael Marks) היה יזם יהודי-אנגלי ממוצא ליטאי, ממייסדי חברת "מרקס אנד ספנסר".

ביוגרפיה
מרקס נולד ביוני 1859 (יש האומרים ב-1863), בעיר סלונים שבאימפריה הרוסית, בתחומי בלארוס של ימינו, למשפחה של יהודים-פולנים. בסביבות שנת 1882 היגר לעיר לידס בממלכה המאוחדת, שם עבד בחברה בשם "באראן", שהייתה ידועה בכך שהעסיקה מהגרים יהודים. בשנת 1884 פגש מרקס את אייזק דיוהרסט, איש עסקים מקומי. מרקס החל לקנות סחורה מהחברה של דיוהרסט, ולמכור אותה בעיירות הסמוכות. כך מרקס הצעיר הצליח לצבור את הונו הראשון ולפתוח דוכן בשוק הפתוח של לידס. בדוכן שלו השתמש מרקס בסלוגןː "אל תשאל כמה זה עולה - הכֹּל בְּפֶּני". בנוסף, מרקס החליט לשכור מקום בשוק מקורה בלידס. גם כאן בחלק מן הדוכנים השתמש מרקס בסלוגן של "הכל בְּפֶּני". מרקס הרחיב את רשת הדוכנים שלו למקומות נוספים ביורקשייר ולנקשייר.

מרקס אנד ספנסר 
בשנת 1894 בחר מרקס להרחיב את העסק ולהשיג לעצמו שותף עסקי. שותף זה, דיוהרסט, הציע למרקס את תומאס ספנסר, הקופאי שלו, בשל ניסיונו וקשריו העסקיים. מרקס קיבל את ההצעה ובשותפות עם ספנסר הקימו השניים רשת של חנויות בשם "מרקס אנד ספנסר" (Marks & Spencer) בערים רבות באנגליה, דוגמת מידלסברו, מנצ'סטר, בירמינגהם, ליברפול, בריסטול, שפילד, סנדרלנד וקארדיף. 
     
 
החברה שמה את הדגש העיקרי שלה על איכות, כולל מערכת מדידת גודל גרב משנת 1957.

בשנת 1948 היא הקימה מחלקה לטכנולוגיית מזון. הצוות בקנטינות ובקפיטריות עבר הכשרה בנושא היגיינה עד אמצע שנות ה-50.

במשך רוב ההיסטוריה שלה, היה לרשת גם מוניטין של מתן תמורה הוגנת לכסף. כשהמוניטין הזה החל לדעוך, הרשת נתקלה בקשיים רציניים. ניתן לטעון כי רשת M&S הייתה קמעונאית איקונית של 'מוצרי איכות בריטית'.[

היחס הבלתי מתפשר ליחסי לקוחות סוכם בסיסמה משנת 1953: "הלקוח תמיד צודק לחלוטין!" (מידע זה מבוסס על ספר שנכתב על הרשת בשם Marks in Time: 125 Years of Marks & Spencer).

מרקס, שקיבל אזרחות בריטית ב־1897, המשיך לפתח את העסק עד מותו בגיל 48, ב-31 בדצמבר 1907 בסלפורד.

קישורים חיצוניים
 

ערכים שבהם תבנית בריטניקה אינה מתאימה
יהודים בלארוסים
מהגרים לממלכה המאוחדת
אנשי עסקים יהודים בריטים
בריטים ממוצא יהודי-פולני
בריטים שנולדו ב-1859
בריטים שנפטרו ב-1907